LĪGUMS (projekts) Nr. ________
[bookmark: _Hlk169119997]par daudzdzīvokļu dzīvojamo ēku jumtu remontdarbiem 
Ogrē                                                                                                           2026.gada _________

Sabiedrība ar ierobežotu atbildību “Ogres Namsaimnieks”, reģistrācijas Nr. 40103941081, turpmāk - Pasūtītājs, kuru, pamatojoties uz _____________, pārstāv _________________, no vienas puses, un 
______________________, reģistrācijas Nr. ___________, turpmāk - Uzņēmējs, kuru, pamatojoties uz___________, pārstāv ______________, no otras puses, 
abi kopā saukti arī kā - Puses, bet atsevišķi kā - Puse, pamatojoties uz iepirkuma “Daudzdzīvokļu dzīvojamo ēku jumtu remontdarbi” (iepirkuma identifikācijas numurs SIAON 2026/21-MI), turpmāk – Iepirkums, rezultātiem, brīvi-bez maldības, viltus vai spaidiem, noslēdz šādu līgumu, turpmāk - Līgums,

1. Līguma priekšmets
1.1. [bookmark: _Hlk132881153]Pasūtītājs uzdod un Uzņēmējs apņemas veikt daudzdzīvokļu dzīvojamo ēku jumtu remontdarbus, turpmāk - Būvdarbi, Līguma 1. pielikumā “Tehniskā specifikācija” norādītajām daudzdzīvokļu dzīvojamās mājām, turpmāk – Objekts/Objekti, atbilstoši Līgumam un tā pielikumiem, Iepirkuma prasībām, Uzņēmēja iesniegtajam piedāvājumam, Latvijas Republikas būvnormatīvu un citu Latvijas Republikā spēkā esošo normatīvo aktu prasībām.
1.2. Uzņēmējs Būvdarbus veic ar saviem materiāliem, tehniskajiem līdzekļiem (ierīcēm, iekārtām, mehānismiem, instrumentiem un transportlīdzekļiem) un kvalificētu personālu.
1.3. Pasūtītājs apņemas pieņemt kvalitatīvi un Līguma termiņā izpildītos Būvdarbus, un veikt Līguma summas samaksu Uzņēmējam saskaņā ar šajā Līgumā noteikto kārtību.
1.4. Pasūtītājam ir tiesības samazināt Līgumā iekļauto objektu skaitu, ja attiecīgā objekta dzīvokļu īpašnieku kopība nepieņem lēmumu par darbu veikšanu vai nenodrošina nepieciešamo finansējumu. Šādā gadījumā Līguma summa tiek samazināta par attiecīgā objekta finanšu piedāvājumā norādīto cenu, un Uzņēmējam nav tiesību prasīt atlīdzību par nepasūtītajiem darbiem vai negūto peļņu.


2. Līguma summa un norēķinu kārtība
2.1. Līguma summa par šajā Līgumā noteiktajiem kvalitatīvi un termiņā izpildītajiem Būvdarbiem noteikta ___________ EUR (_________________  euro un ___ centi) bez pievienotās vērtības nodokļa (turpmāk – PVN). PVN tiek piemērots saskaņā ar Latvijas Republikā spēkā esošajiem normatīvajiem aktiem. 
2.2. Līguma summa atbilst Finanšu piedāvājumam (Līguma 1. pielikums) un Tehniskajai specifikācijai (Lokālās tāmes_Līguma 2.pielikums) tajā ietilpstošajām tāmēm katram Objektam, un tajā ietilpst visas ar Būvdarbiem un Līgumā noteikto prasību izpildi saistītās izmaksas.
2.3. Tāmēs noteiktās vienību cenas netiek mainītas. Līguma kopējā summa var tikt koriģēta atbilstoši Būvdarbiem piemērojamo nodokļu izmaiņām.
2.4. Būvdarbu apjomi var tikt samazināti, ja Būvdarbu izpildes gaitā atklājas, ka kādā Objektā tāmē norādītajā apjomā tos veikt nav nepieciešams. 
2.5. Pasūtītājs veic samaksu par faktiski kvalitatīvi izpildītiem Būvdarbiem 10 (desmit) dienu laikā no attiecīgā Objekta nodošanas – pieņemšanas akta, turpmāk – Akts, parakstīšanas un rēķina saņemšanas dienas.
2.6. [bookmark: _Hlk132881715]No katra rēķina tiek ieturēts 5% (pieci procenti) garantijas ieturējums.  Uzņēmēja pienākums ir rēķinā atspoguļot ieturēto garantijas ieturējuma summu.
2.7. Garantijas ieturējuma naudas izmaksa tiek veikta 10 (desmit) dienu laikā pēc visu Būvdarbu pabeigšanas visos Objektos, attiecīga Akta parakstīšanas par katru Objektu, atbilstoša rēķina garantijas ieturējuma naudas izmaksai un garantijas laika nodrošinājuma, kas atbilst atklātā Iepirkuma prasībām, saņemšanas.
2.8. Maksājumi tiek veikti ar pārskaitījumu uz Uzņēmēja rēķinā norādīto bankas kontu. Maksājums tiek uzskatīts par veiktu dienā, kad Pasūtītājs šo maksājumu ir veicis no sava konta kredītiestādē.
2.9. Nekvalitatīvi vai neatbilstoši veikti Būvdarbi netiek pieņemti un apmaksāti līdz defektu vai trūkumu novēršanai. 
3.  Uzņēmēja tiesības un pienākumi
3.1. Uzņēmējs 10 (desmit) dienu laikā pēc Līguma parakstīšanas iesniedz Pasūtītājam, nosūtot uz tā e-pastu info@ogresnamsaimnieks.lv: 
3.1.1. apliecinājumu par atbildīgā būvdarbu vadītāja norīkošanu, kurā ir norādīts Uzņēmēja nosaukums un būvkomersanta reģistrācijas numurs, šī Līguma numurs un datums, atbildīgā būvspeciālista vārds, uzvārds, sertifikāta numurs, kā arī būvdarbu veikšanas termiņš un Līguma summa;
3.1.2. līgumsaistību izpildes nodrošinājumu bankas vai apdrošināšanas sabiedrības garantijas veidā — neatsaucamu, beznosacījumu, pēc pirmā pieprasījuma — 10 (desmit) procentu apmērā no līguma summas bez PVN (atbilstoši Iepirkuma nolikuma 1.13.punktam). Līgumsaistību izpildes nodrošinājumam jābūt spēkā no tā izdošanas dienas līdz vismaz 30 (trīsdesmit) dienām pēc visu Līgumā paredzēto būvdarbu pilnīgas izpildes un galīgā būvdarbu nodošanas–pieņemšanas akta abpusējas parakstīšanas;
3.1.3. Uzņēmēja un Uzņēmēja būvspeciālistu civiltiesiskās atbildības obligātās apdrošināšanas polisi, kā arī apdrošināšanas prēmiju apmaksu pilnā apmērā apliecinošus dokumentus un apdrošinātāju apliecinājumu par polišu spēkā esamību (atbilstoši Iepirkuma nolikuma 1.16.punktam).
3.2. Uzņēmējs apņemas ne vēlāk kā 10 (desmit) dienu laikā pēc Līguma spēkā stāšanās brīža uzsākt Būvdarbus un izpildīt tos labā kvalitātē.
3.3. Uzņēmējam ir pienākums visā Līguma darbības laikā uzturēt spēkā visas Līguma izpildei nepieciešamās garantijas, apdrošināšanas polises, atļaujas, licences un sertifikātus.
3.4. Uzņēmējs apņemas nodrošināt, ka par Būvdarbiem atbildīgais būvdarbu vadītājs ierodas Objektā 3 (trīs) stundu laikā no izsaukuma brīža (ja izsaukums veikts darba dienās līdz pulksten 17.00). Par izsaukuma brīdi uzskatāms uz attiecīgā būvdarbu vadītāja e-pastu vai tālruņa numuru SMS (īsziņas) vai WhatsApp ziņas nosūtīšanas laiks.
3.5. Uzņēmējs apliecina, ka ir izpētījis Objektus, kuros tiks veikti Būvdarbi, Pasūtītāja sagatavoto tehnisko specifikāciju un citus ar to saistītos dokumentus un informāciju, un iepazinies ar visiem Būvdarbu veikšanas apstākļiem. Uzņēmēja piedāvājums ietver visus pastāvīgos būvdarbus, pagaidu darbus, palīgdarbus, un visas citas izmaksas, kas visi kopā ir pietiekamas, lai, pamatojoties uz Līguma dokumentiem, konkrētajos apstākļos Objektā izpildītu un pabeigtu šajā Līgumā paredzēto Būvdarbu kopumu. Ja kāda konkrēta būvizstrādājuma un/vai būvdarbu veida izmaksas nav skaidri aprakstītas un/vai ietvertas Līguma pielikumos, būvizmaksu aprēķinos – tāmēs, bet pēc šī Līguma nosacījumiem tie ir nepieciešami, lai pabeigtu un nodotu Pasūtītājam Būvdarbus, tad tādus būvizstrādājumus Uzņēmējs piegādās un izbūvēs Objektā par saviem līdzekļiem.
3.6. Uzņēmējs Būvdarbu izpildes laikā nodrošina Objektos esošo materiālu un iekārtu apsardzi uz sava rēķina, uzņemoties visu risku un atbildību (arī nejaušības risku) par lietas/lietu pazušanu, bojāšanu un/vai bojāeju.
3.7. Uzņēmējs atbild par zaudējumiem vai citām sekām, ko tas ar savu darbību vai bezdarbību radījis Pasūtītājam vai trešajām personām, veicot Būvdarbus Objektā, un apņemas šīs sekas nekavējoties novērst vai kompensēt.
3.8. Uzņēmējam pienākums Būvdarbu laikā sabojāto zaļo zonu, asfalta segumu un/vai jebkurus citus bojājumus pēc Būvdarbu pabeigšanas atjaunot labā (vismaz iepriekšējā) stāvoklī, novācot visus radušos būvgružus un atkritumus.
3.9. Uzņēmējs nekavējoties ziņo Pasūtītājam par visiem apstākļiem, kas varētu traucēt Būvdarbu savlaicīgu izpildi.
3.10. Uzņēmējam pienākums jebkurā laikā pēc Pasūtītāja pieprasījuma sniegt atskaiti par izpildāmo Būvdarbu gaitu.
3.11. Uzņēmējs apņemas savā darbībā ievērot ugunsdrošības, elektrodrošības, darba drošības, apkārtējās vides aizsardzības instrukcijas un citas tam saistošas normas.
3.12. Uzņēmējam ir tiesības uz papildus izdevumu atlīdzināšanu tikai gadījumā, ja par to iepriekš panākta Pušu rakstiska vienošanās.
3.13. Parakstot Līgumu, Uzņēmējs apliecina, ka Pasūtītājs ir nodrošinājis Uzņēmēju ar Būvdarbu izpildei nepieciešamo informāciju.
3.14. Ja Būvdarbu izpildei nepieciešams elektroenerģijas pieslēgums un Pasūtītājs to ir nodrošinājis, Uzņēmējam pienākums norēķināties par patērēto elektroenerģiju.
3.15. [bookmark: _Hlk45088819]3 (trīs) dienas pirms Būvdarbu uzsākšanas konkrētā Objektā informēt Pasūtītāja pārstāvi (Līguma 10.1. punkts) par Būvdarbu veikšanas faktu, kā arī izvietot attiecīgā Objekta kāpņu telpās informāciju par veicamajiem darbiem un par Būvdarbiem atbildīgās personas vārdu, uzvārdu, tālruņa numuru.
3.16. Uzņēmējs nodrošina nepārtrauktu darbu izpildi konkrētajā Objektā līdz tā pabeigšanai, ja vien Pasūtītājs nav devis citu norādījumu vai nav radušies objektīvi šķēršļi darbu turpināšanai.
3.17. Uzņēmējs nekavējoties informē Pasūtītāju par jebkuru Būvdarbu laikā radītu bojājumu vai negadījumu. Uzņēmējs nodrošina nepieciešamos pasākumus noplūžu, applūdināšanas un īpašuma bojājumu riska mazināšanai, tai skaitā darba zonas aizsardzību un operatīvu reaģēšanu, un uzņemas atbildību par zaudējumiem, kas radušies Uzņēmēja vainas dēļ.
3.18. Uzņēmējam pienākums ne vēlāk kā 10 (desmit) dienu laikā pēc visu iepirkuma līgumā iekļauto objektu Akta parakstīšanas iesniegt Pasūtītājam līguma garantijas laika nodrošinājumu bankas vai apdrošināšanas sabiedrības garantijas veidā — neatsaucamu, beznosacījumu un pēc pirmā pieprasījuma — 5 (piecu) procentu apmērā no līguma summas bez PVN. Līguma garantijas laika periods sākas pēc Līgumā noteikto saistību pilnīgas izpildes un izpildīto Būvdarbu nodošanas Pasūtītājam saskaņā ar Aktu, un ir spēkā visā garantijas laikā, sākot no garantijas izdošanas dienas.
3.19. Uzņēmējam ir tiesības saņemt samaksu par kvalitatīviem, atbilstoši Līguma nosacījumiem veiktiem Būvdarbiem.

4. Pasūtītāja tiesības un pienākumi
4.1. Pasūtītājs nodrošina piekļuvi koplietošanas telpām, t. sk. pagrabiem, bēniņiem, tehniskajām telpām un citām koplietošanas zonām, Būvdarbu veikšanai nepieciešamajā laikā, nodrošinot atslēgas, piekļuves kodus vai citu nepieciešamo piekļuves informāciju.
4.2. Pēc Uzņēmēja pieprasījuma Pasūtītājs nodrošina Būvdarbu veikšanai nepieciešamās elektroapgādes pieslēgumu.
4.3. Ja ir objektīvs pamatojums, Pasūtītājam ir tiesības 5 (piecas) darba dienas iepriekš brīdinot Uzņēmēju, pārtraukt Būvdarbu veikšanu Objektā uz laiku, kādu Pasūtītājs uzskata par nepieciešamu, par ko zaudējumu segšana nav paredzēta. Šādā gadījumā attiecīgi tiek pagarināts Būvdarbu izpildes termiņš par attiecīgo dienu skaitu. Ja Būvdarbi Objektā tiek pārtraukti ilgāk kā par 10 (desmit) darba dienām vienā reizē vai 30 (trīsdesmit) darba dienām Līguma darbības laikā kopumā, Pasūtītājam ir pienākums samaksāt Uzņēmējam par faktiski paveiktajiem Būvdarbiem. Šajā Līguma punktā noteiktā samaksa Pasūtītājam jāveic saskaņā ar Līguma noteikumiem par Būvdarbu pieņemšanu un apmaksu.
4.4. Pasūtītājam ir tiesības pieprasīt Uzņēmēja būvdarbu vadītāja nomaiņu, ja Uzņēmēja izpildītie Būvdarbi neatbilst Līguma noteikumiem. Uzņēmējam ir pienākums 5 (piecu) darba dienu laikā nozīmēt citu būvdarbu vadītāju, kura kvalifikācija un pieredze atbilstoša Būvdarbu vadīšanai, Pasūtītājam iesniedzot Līguma 3.1. punktā minētos dokumentus.
4.5. Pasūtītājs pieņem lēmumu atļaut vai atteikt Uzņēmēja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne ilgāk kā 10 (desmit) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šī Līguma un normatīvo aktu noteikumiem. 
4.6. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja tiek nomainīts apakšuzņēmējs, uz kura iespējām Uzņēmējs balstījies, lai apliecinātu savas kvalifikācijas atbilstību atlases procedūras dokumentos noteiktajām prasībām. 
4.7. Pasūtītājs apņemas Līgumā noteiktā kārtībā pieņemt izpildītos Būvdarbus. 

5. [bookmark: _Hlk513644564]Būvdarbu nodošanas - pieņemšanas kārtība
5.1. Uzņēmējs savlaicīgi (ne vēlāk kā 2 darba dienas iepriekš, ja vien Puses nevienojas citādi) informē Pasūtītāju par plānoto nodošanas – pieņemšanas laiku katram Objektam un iesniedz sagatavotu Būvdarbu nodošanas - pieņemšanas aktu (Aktu).
5.2. Nodošanas – pieņemšanas procesā Pasūtītājs nodrošina iespēju attiecīgās mājas pilnvarotajai personai (piem., mājas vecākajam) piedalīties procesā un iepazīties ar izpildītajiem darbiem (pēc Pasūtītāja ieskatiem).
5.3. Pie nodošanas–pieņemšanas Uzņēmējs iesniedz Pasūtītājam vismaz:
5.3.1. Aktu par konkrēto objektu;
5.3.2. informāciju par faktiski nomainīto stāvvadu posmu apjomu un uzstādītajiem elementiem;
5.3.3. būvdarbu izpildes laikā veikto pārbaužu un izmēģinājumu protokolus, ja attiecināms;
5.3.4. foto fiksāciju pirms un pēc darbu veikšanas būtiskākajās vietās.
5.4. Uzņēmējs ir atbildīgs par Aktā minēto ziņu pareizību un atbilstību faktiskajam stāvoklim. Pēc Pasūtītāja pieprasījuma Uzņēmējam ir jāpievieno Aktam izmantoto materiālu dokumentācija (ražotāja vai piegādātāja deklarācijas izmantotajiem materiāliem).
5.5. Pasūtītājam ir pienākums 5 (piecu) darba dienu laikā iesniegto Aktu parakstīt vai celt iebildumus par defektiem un/vai trūkumiem.
5.6. Ja pie Būvdarbu nodošanas tiek konstatēti defekti un/vai trūkumi, pēc defektu un/vai trūkumu novēršanas Uzņēmējs atkārtoti piesaka Būvdarbu izpildes pieņemšanu. 
5.7. Uzņēmējs novērš konstatētos defektus 5 (piecu) darba dienu laikā, ja Puses nevienojas citādi.
5.8. Ja Uzņēmējs Līgumā vai Līgumā noteiktajā kārtībā noteiktajos termiņos atsakās novērst vai nenovērš Līgumā noteiktajā kārtībā Būvdarbos konstatētos defektus un/vai trūkumus, tad Pasūtītājam ir tiesības visas atbilstošās defektu un/vai trūkumu novēršanas izmaksas un tādējādi radušos zaudējumus ieturēt no Uzņēmējam maksājamām summām, kā arī šādu izmaksu un zaudējumu segšanai izmantot Uzņēmēja iesniegtos nodrošinājumus. Ja faktisko izmaksu vai zaudējumu apmērs ir lielāks nekā to sedz kredītiestādes garantija vai apdrošināšanas polise, atlikušo summu jebkurā gadījumā ir pienākums segt Uzņēmējam.
5.9. Gadījumā, ja rodas strīds starp Pusēm par Būvdarbu atbilstību šim Līgumam, to apjomiem un/vai konstatētajiem defektiem, trūkumiem un/vai nepilnībām, Pasūtītājs un Uzņēmējs vienojas par neatkarīgu ekspertu, kurš būs tiesīgs pieņemt abām Pusēm saistošu atzinumu minētos jautājumos. Šādas ekspertīzes izmaksas apmaksā tā Puse, kuras viedoklis par strīda jautājumu ir pretējs eksperta lēmumam par šo jautājumu. 

6. Garantija
6.1. Uzņēmējs nodrošina garantiju veiktajiem Būvdarbiem, izmantotajiem materiāliem un tehnoloģiskajiem risinājumiem 24 (divdesmit četrus) mēnešus no Akta parakstīšanas dienas. Ja Būvdarbu nodošana notiek pa Objektiem, garantijas termiņu skaita katram Objektam atsevišķi, atbilstoši no konkrētā Objekta Akta parakstīšanas dienas.
6.2. Pasūtītājs garantijas termiņa laikā ir tiesīgs iesniegt Uzņēmējam pretenziju par defektiem, bet Uzņēmējs apņemas 3 (trīs) darba dienu laikā pēc Pasūtītāja pretenzijas (uzaicinājuma) saņemšanas nodrošināt Uzņēmēja pārstāvja ierašanos Objektā defektu konstatēšanai, defektācijas akta sastādīšanai un, ja iespējams, defektu tūlītējai novēršanai. Par pretenzijas (uzaicinājuma) saņemšanas brīdi uzskatāms tās nosūtīšanas laiks uz Uzņēmēja e-pastu vai septītā diena pēc attiecīga sūtījuma nodošanas pastā.
6.3. Uzņēmējs apņemas garantijas laikā par saviem līdzekļiem ne vēlāk kā 5 (piecu) darba dienu laikā, ja Puses nevienojas par citu termiņu, pēc Pasūtītāja paziņojuma saņemšanas, novērst konstatētos defektus un/vai bojājumus darbos, iekārtās vai materiālos.
6.4. Ja garantijas defekta dēļ rodas tūlītējs risks personu drošībai vai būtiskiem mantiskiem zaudējumiem, Uzņēmējs nodrošina ierašanos ne vēlāk kā 24 stundu laikā.
6.5. Strīdi par defektiem un/vai trūkumiem tiek risināti Līgumā noteiktajā kārtībā. Šajā Līguma punktā minētais strīds neatbrīvo Uzņēmēju no pienākuma likvidēt defektus un/vai trūkumus Līgumā noteiktajā kārtībā.
6.6. Ja par defekta izcelsmi izveidojies strīds starp Pusēm, tiek pieaicināts eksperts Līgumā noteiktajā kārtībā, un eksperta atzinumā tiek konstatēts, ka defekts un/vai trūkums nav radies Uzņēmēja darbības vai bezdarbības dēļ, Pasūtītājs sedz Uzņēmējam radītos izdevumus par defektu un/vai trūkumu novēršanu faktisko pierādāmo izdevumu apmēra saskaņā ar Uzņēmēja iesniegto rēķinu.
6.7. Gadījumā, ja Uzņēmējs nepilda vai kavējas pildīt Līguma 6.2., 6.3. vai 6.4.punktā noteiktās saistības, Pasūtītājs ir tiesīgs uz Uzņēmēja rēķina par tā brīža tirgus cenām, ņemot vērā piemaksu par steidzamību un citus apstākļus, novērst defektus pats vai piesaistīt trešās personas, par to paziņojot Uzņēmējam. Uzņēmējam visas ar defektu novēršanu saistītās izmaksas, tajā skaitā priekšā stāvošās, un zaudējumus ir pienākums atlīdzināt Pasūtītājam ne vēlāk kā 10 (desmit) dienu laikā no tā rakstveida pieprasījuma, kuram ir pievienota defektu novēršanas izmaksu tāme, nosūtīšanas Uzņēmējam, tajā skaitā, ja par to apmēru pastāv strīds. 
6.8. Ja Uzņēmējs Līguma 6.7. punktā noteiktajā termiņā neatlīdzina Pasūtītājam defekta vai trūkumu novēršanas izmaksas un zaudējumus, par šo summu tiek samazināta Līguma summa (ja Līguma izpildei vēl nav pabeigta) un Pasūtītājs šādu izmaksu un zaudējumu segšanai ir tiesīgs izmantot Līguma ietvaros Uzņēmēja iesniegtās garantijas. Ja faktisko izmaksu vai zaudējumu apmērs ir lielāks nekā to sedz bankas garantija vai apdrošināšanas polise, atlikušo summu jebkurā gadījumā ir pienākums segt Uzņēmējam.
6.9. No ieturējuma naudas un naudas līdzekļiem, kas tiek saņemti, pieprasot to izmaksu saskaņā Līgumsaistību izpildes nodrošinājumu, un/vai garantijas laika nodrošinājumu, Pasūtītājs ir tiesīgs segt esošus un priekšā stāvošus Pasūtītāja prasījumus pret Uzņēmēju, tajā skaitā kaitējumu, zaudējumus, procentus, līgumsodus. Par prasījuma segšanu, izmantojot ieturējuma naudu vai naudas līdzekļus, kas saņemti saskaņā ar Līguma izpildes nodrošinājumu un garantijas laika nodrošinājumu, Pasūtītājam ir jāpaziņo Uzņēmējam 30 (trīsdesmit) dienu laikā, skaitot no dienas, kad attiecīgais Pasūtītāja prasījums faktiski ir segts.

7. Strīdu risināšana un Pušu atbildība
7.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds tiek izšķirts Latvijas Republikas vispārējās jurisdikcijas tiesā saskaņā ar Latvijas Republikas normatīvajiem aktiem, nosakot piekritību pēc Pasūtītāja juridiskās adreses.
7.2. Gadījumā, ja Pasūtītājs nepamatoti pieļāvis Līgumā noteikto maksājuma termiņa nokavējumu, Uzņēmējs ir tiesīgs saņemt no Pasūtītāja līgumsodu 0,5 % (piecas desmitdaļas procenta) apmērā no nokavētā maksājuma summas par katru maksājuma kavējuma dienu, sākot ar pirmo maksājuma kavējuma dienu, līdz dienai (ieskaitot), kad Pasūtītājs veicis pilnīgu nokavēto maksājumu samaksu.
7.3. Ja Uzņēmējs nokavē jebkuru Līgumā vai saskaņā ar Līgumu noteikto saistību izpildes termiņu, Uzņēmējs maksā Pasūtītājam līgumsodu 0,5 % (piecas desmitdaļas procenta) apmērā no Līguma summas, kas norādīta Līguma 2.1. punktā, par katru kavējuma dienu, sākot ar pirmo kavējuma dienu, līdz dienai (ieskaitot), kad Uzņēmējs ir izpildījis Līgumā vai saskaņā ar Līgumu noteikto saistību.
7.4. Uzņēmējs uzņemas pilnu materiālo atbildību par zaudējumiem, kas var rasties Pasūtītājam un/vai trešajām personām, Uzņēmēja un/vai piesaistīto apakšuzņēmēju un/vai darbinieku vainas dēļ, un apņemas patstāvīgi atrisināt visas pretenzijas un prasības, kādas šajā sakarā izvirza trešās personas vai Pasūtītājs.
7.5. Līgumsoda samaksa neatbrīvo Uzņēmēju no savu līgumsaistību izpildes pienākuma un neatsvabina Uzņēmēju no zaudējumu atlīdzības Pasūtītājam, pat ja arī tie nepārsniedz līgumsodu apmēru. 
7.6. Jebkurus līgumsodus un cita veida maksājumus, kas aprēķināti Uzņēmējam, Pasūtītājam ir tiesības ieturēt no maksas par Būvdarbiem jebkura rēķina. Gadījumā, ja aprēķins ir lielāks kā maksa par Būvdarbiem (faktiskie veiktie, bet vēl neapmaksātie), Uzņēmējam ir pienākums veikt starpības apmaksu 10 (desmit) dienu laikā no attiecīga rēķina saņemšanas dienas.
7.7. Līguma pārtraukšana neatbrīvo Puses no to saistību izpildes, kas ir radušās šī Līguma darbības laikā.

8. Līguma darbības termiņš un Līguma darbības izbeigšana
8.1.  Līgums stājas spēkā ar tā parakstīšanas brīdi un ir spēkā līdz Pušu saistību pilnīgai izpildei vai tā izbeigšanai Līgumā noteiktajā kārtībā.
8.2. [bookmark: _Hlk45092396] Būvdarbu izpildes termiņš visos Objektos ir 5 (pieci) mēneši no Līguma parakstīšanas dienas, ievērojot Būvdarbu izpildes kalendāro grafiku. Būvdarbu aizkavēšanās Uzņēmēja vainas dēļ kādā no Objektiem nevar būt par iemeslu šajā punktā norādītajam Būvdarbu izpildes termiņa kavējumam visos Objektos. Uzņēmējam ir tiesības veikt Būvdarbus ātrāk par Būvdarbu izpildes grafikā norādīto, kā arī mainīt Objektu secību.
8.3. Pasūtītājam ir tiesības vienpusējā kārtā atkāpties no Līguma pirms termiņa vai pārtraukt Būvdarbu izpildi, par to 10 (desmit) darba dienas iepriekš rakstiski paziņojot Uzņēmējam, ja:
8.3.1. Uzņēmējs uzsāk likvidāciju;
8.3.2. Uzņēmējs tiek izslēgts no Būvkomersantu reģistra;
8.3.3. ar spēkā stājušos tiesas nolēmumu tiek pasludināts Uzņēmēja maksātnespējas, tiesiskās aizsardzības process vai tiesisko seku ziņā pielīdzināms process, vai ar kompetentas iestādes lēmumu tiek izbeigta vai apturēta Uzņēmēja saimnieciskā darbība;
8.3.4. tādu iemeslu dēļ, kas nav saistīti ar Pasūtītāja saistību neizpildi, Uzņēmējs nepilda vai kavē kādu no Līgumā noteiktajiem Uzņēmēja saistību izpildes termiņiem vairāk kā 30 (trīsdesmit) dienas;
8.3.5. ja Līgumu nav iespējams izpildīt tādēļ, ka Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalstu sankcijas;
8.3.6. ir zaudējis spēku vai kļuvis nerealizējams līguma saistību izpildes nodrošinājums, un tas pēc Pasūtītāja pieprasījuma nav aizstāts ar citu līdzvērtīgu nodrošinājumu uz Pasūtītājam pieņemamiem noteikumiem;
8.3.7. Uzņēmējs pārkāpj vai nepilda citu būtisku līgumā paredzētu pienākumu;
8.3.8. Uzņēmējs Pasūtītājam nodarījis zaudējumus.
8.4. Pasūtītājam ir tiesības bez paskaidrojumu sniegšanas, iemeslu norādīšanas un pienākuma atlīdzināt zaudējumus vienpusējā kārtā atkāpties no Līguma, par to 30 (trīsdesmit) kalendārās dienas iepriekš rakstiski brīdinot Uzņēmēju.
8.5. Uzņēmējam ir tiesības vienpusējā kārtībā atkāpties no Līguma pirms termiņa, par to 10 (desmit) darba dienas iepriekš rakstiski paziņojot Pasūtītājam, ja:
8.5.3. Pasūtītājs uzsāk likvidāciju;
8.5.4. ar spēkā stājušos tiesas nolēmumu tiek pasludināts Pasūtītāja maksātnespējas process, tiesiskās aizsardzības process vai tiesisko seku ziņā pielīdzināms process, vai ar kompetentas iestādes lēmumu tiek izbeigta vai apturēta Pasūtītāja saimnieciskā darbība.
8.6. Pasūtītāja pienākums ir apmaksāt Uzņēmēja faktiski atbilstoši Līgumam veiktos Būvdarbus uz Līguma izbeigšanas brīdi.
8.7. Jebkurā Līguma izbeigšanas gadījumā vai arī Pasūtītājam pārtraucot Būvdarbu izpildi, Uzņēmēja pienākums ir 5 (piecu) darba dienu laikā no Līguma izbeigšanas pilnībā atbrīvot Objektus no Uzņēmēja inventāra, darba rīkiem, personāla. 
8.8. Jebkurā Līguma izbeigšanas gadījumā Pasūtītājam ir tiesības, bet ne pienākums, apmaksāt Objektos piegādāto, bet vēl neiebūvēto materiālu vērtību, tādējādi to iegūstot savā īpašumā.
8.9. Ja jebkādu iemeslu dēļ Līgums tiek izbeigts vai pārtraukts, uz Būvdarbiem, kas ir izpildīti līdz Līguma izbeigšanai ir spēkā Līguma 6.1. punktā noteiktā garantija un Uzņēmējam saglabājas visi ar garantiju izpildi saistītie pienākumi un tiesības. 

9.Nepārvaramas varas apstākļi
9.1. Puses apstiprina, ka visi tie apstākļi, kas ir ārpus Pušu kontroles, t.i., karš, sacelšanās, ugunsgrēks, eksplozijas vai valsts un pašvaldību varas iestāžu iejaukšanās, un citi apstākļi, kas saskaņā ar Latvijas Republikas Civillikumu atbilst nepārvaramas varas apstākļiem, atbrīvos Puses no Līgumā noteikto saistību pildīšanas, ja izpilde ir iespējama tikai ar pārmērīgi lielām izmaksām, un arī no jebkādām saistībām maksāt kompensāciju vai zaudējumu atlīdzību.
9.2. Pusei, kurai kļuvis zināms par nepārvaramās varas apstākļiem, kas var ietekmēt Līgumā šai Pusei paredzēto pienākumu izpildi, nekavējoties rakstveidā jāinformē otra Puse par šo apstākļu iestāšanos un izbeigšanos. Gadījumā, ja nepārvaramas varas apstākļi turpinās ilgāk par 30 (trīsdesmit) dienām, tad Puses saskaņo tālāko rīcību Līguma izpildē.

10. Pušu pārstāvji
10.1. Pasūtītāja pārstāvis: ______________, tālrunis _________, e-pasts: ________________. Pārstāvis ir tiesīgs darboties Pasūtītāja vārdā saistībā ar Būvdarbu izpildi un var nodrošināt operatīvu lēmumu pieņemšanu. Pasūtītāja pārstāvis ir tiesīgs dot Uzņēmējam saistošus norādījumus par darbu organizāciju, darbu secību un darbu izpildes tehniskiem jautājumiem, nemainot Līguma priekšmetu.
10.2. Uzņēmēja pārstāvis: __________, tālrunis __________, e-pasts: ____________. Pārstāvis ir tiesīgs darboties Uzņēmēja vārdā saistībā ar Darbu izpildi un var nodrošināt operatīvu lēmumu pieņemšanu.

11. Citi noteikumi
11.1. Puses no Līguma izrietošo personas datu apstrādi veic godīgi un saskaņā ar Latvijas Republikā spēkā esošajiem normatīvajiem aktiem, tajā skaitā, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk -  VDAR) prasībām.
11.2. Puses apņemas neizpaust trešajām personām informāciju, kas saistīta ar Līgumu un varētu skart Pasūtītāja vai Uzņēmēja intereses. Puses apņemas nodrošināt minētās informācijas neizpaušanu no trešo personu puses, kas piedalās Līguma izpildīšanā. Puses ir savstarpēji materiāli atbildīgas par šajā līgumā paredzēto konfidencialitātes noteikumu pārkāpšanu. Šim noteikumam nav laika ierobežojuma un tas nav atkarīgs no Līguma darbības termiņa.
11.3. Līgumu var papildināt vai grozīt Pusēm savstarpēji vienojoties, ievērojot Publisko iepirkumu likuma prasības. Jebkuras Līguma izmaiņas vai papildinājumi tiek noformēti rakstveidā un kļūst par šī Līguma neatņemamu sastāvdaļu.
11.4. Pusēm ir pienākums 3 (trīs) darba dienu laikā rakstveidā informēt otru Pusi par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
11.5. Visa sarakste starp Pusēm izdarāma uz Līgumā norādītajām e-pasta adresēm vai nododot dokumentus pret parakstu personīgi Puses Līgumā norādītajā adresē vai Līguma 10. punktā minētajiem Pušu pārstāvjiem. Tiek pieņemts, ka e-pasta vēstule ir saņemta nākošajā darba dienā pēc nosūtīšanas, ja vien tā nav saņemta agrāk.
11.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
11.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
11.8. Līgums parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā zīmoga datums un laiks.
11.9. [bookmark: _Hlk98489526]Līguma pielikumi:

12. Pušu juridiskās adreses un rekvizīti

	Pasūtītājs:
Sabiedrība ar ierobežotu atbildību
“Ogres Namsaimnieks”
Reģistrācijas Nr.40103941081 
Juridiskā adrese: Zilokalnu prospekts 12, Ogre, Ogres novads, LV-5001
Banka: a/s “SEB banka”
Konta Nr. LV49UNLA0050023459710
Telefona numurs 65049114
e-pasts: info@ogresnamsaimnieks.lv


__________________________

	Uzņēmējs:







 



___________________________

